section_heading: Športski uspjesi
paragraph_text: Godine 2004. postaje prvi juniorski sprinter koji je 200 metara istrčao za manje od 20 sekunda, a time ruši i svjetski rekord Royja Martina za dvije desetinke sekunde. Zbog ozljeda, Bolt je morao propustiti većinu netjacanja iz 2004. i 2005. Grand Prix u Lausannei 2006. donosi povratak u formu kada Bolt istrčava svoj novi osobni rekord - 19,88 sekunda. Na međunarodnim natjecanjima te godine, Bolt osvaja jedno srebro i tri bronce. Bolt se još više poboljšao 2006., kada obara državni rekord Dona Quarriea na 200 metara, postavivši novi koji iznosi 19,75 sekunda. Iste godine osvaja i zlato na 100 metara s vremenom od 10,03 sekunda. Na svjetskom prvenstvu u Osaki 2007., Bolt osvaja srebro na 200 metara, stigavši na cilj nakon svog rivala Tysona Gayja.